I 2004 kom Sandefjord Fotball på en skuffende 4.-plass etter at de hadde full kontroll på 3.-plassen, men i siste serierunde tapte Sandefjord 2-3 mot Mandalskameratene. Daværende trener, Arne Dokken, ble erstattet av Tor Thodesen som med hjelp av Kaz Sokolowski omsider fikk Sandefjord opp i Tippeligaen i 2005-sesongen gjennom en 2.-plass og direkte opprykk. Arne Dokken kom tilbake til SF 2008 og er per d.d. forretningsutvikler i klubben.